text: नई दिल्ली। दिल्ली में बीजेपी के पार्टी कार्यालय में बीजेपी शासित राज्यों के सीएम और डिप्टी सीएम की अहम बैठक हुई। इस बैठक में पार्टी के मुखिया अमित शाह के साथ-साथ प्रधानमंत्री नरेंद्र मोदी भी शामिल हुए। इससे पहले बीजेपी शासित राज्यों के सीएम और डिप्टी सीएम ने दिल्ली में बीजेपी के अध्यक्ष अमित शाह से मुलाकात की। पार्टी की ओर से बीजेपी शासित सभी राज्यों के सीएम-डिप्टी सीएम को दिल्ली बुलाया गया था। मुख्यमंत्री परिषद् की बैठक में शामिल होने के लिए बीजेपी शासित राज्यों के सीएम और डिप्टी सीएम दिल्ली पहुंचे।